Carme Valencia,
Iris Parra,
El fabulós claustre de Sant Pau del Camp albergarà la quarta presentació dels volums 10, 11 i 12 de la plaquetona. Ens va rebre en Jordi-Xavier Romero, expert en la història de Sant Pau del Camp, a la Sala Abat Safont amb la Carmen Borja.
Bernhard Bleibinger,
El blog del Marc Ignasi amb la imatge que mostra la seva plaquetona. El Marc Ignasi recollint les 9 plaquetona ja editades per fer els simpàtics muntatges fotogràfics.
Marc Ignasi,
D'altra banda observareu que algunes persones portaven guants (sospitosament iguals que els que vam repartir a la primera presentació); es tractava de la gent que tenia una missió especial: els tres autors, els tres presentadors, les tres ajudants, els tres caixers i l'Emili Gil). (Tot i que, justament en la foto de sota, per pura maldat, no en porti ningú...). Els primers a pujar a bord. Com podeu comprovar els preníem la filiació amb unes precioses plomes vermelles.
Com sabeu, per a la tercera presentació de la plaquetona, vam poder comptar amb la col·laboració extraordinària de l'acordionista moldau Anatol Eremciuc, que ens va deixar a tots bocabadats no només amb el seu virtuosisme sinó amb la seva simpatia i amabilitat Per als que en vulgueu saber més coses podeu visitar el seu web: http://anatoleremciuc.wix.com/anatoleremciuc Un tast de la seva música.
La goleta turca Karya va ser el lloc escollit per acollir una nova
presentació de la singular col·lecció “La plaquetona-Vilamarins”. El projecte,
que pretén reivindicar la col·lectivitat artística i l’artesania dins un sector
força mecanitzat i individualista, ha celebrat la seva tercera trobada on s’han
presentat tres nous llibres atípics i utòpics d’un total de quinze, cada un
obres úniques, joies de col·leccionista: Niños
de las estrellas, de l’artista plàstica MUR, Sub Jove. Cartas de tréboles y diamantes de la poeta Carmen Borja i
Cartes de cors i piques del filòleg
Eloy Torre.
Després de les dues anteriors presentacions en espais singulars de la
ciutat de Barcelona (la biblioteca modernista de l’Escola del Treball, amb els
autors Beneyto, Jaime D. Parra i Montserrat Prat, i la Sala gimbernat, antic amfiteatre
anatòmic de la Reial Acadèmia de Medicina, amb el Marc Ignasi, la Carme Jounou i l’Iris Parra), aquest cop el mar ha
pres protagonisme en una vetllada plena de records i bellesa, sempre amb el
punt irreverent i divertit que aquest particular grup d’artistes aporta als
seus actes. La tripulació, molt disciplinada, es va presentar vestida de blau marí i/o blanc. Nosaltres els vam donar el barret de mariner i la meravellosa Crònica d'extraordinàries expedicions. I. Karya.
Només arribar els assistents van ser obsequiats amb una gorra de mariner i
un diari d’a bord fet manualment que incloïa tota la informació sobre el
projecte i els llibres protagonistes de la nit. Les presentacions es van
dividir en tres espais del vaixell, de tal manera que es produïen de manera
simultània mentre el públic gaudia de les meravelloses vistes del port de
Barcelona. Un toc de xiulet era l’encarregat de marcar el tempo de la vetllada
mentre els tres presentadors, (Lena Torre, Iris parra i Carles Molins)
distribuïts a popa, proa i la terrassa central s’encarregaven de conduir
La primera autora en obrir foc a la zona de proa va ser la Carmen Borja,
poeta amb una llarga trajectòria que en aquesta ocasió presentava una nova
proposta innovadora i detallista sobre el seu imaginari intern. Subjove. Cartas de tréboles y diamantes parla de la universalitat però, a la
vegada, de les memòries de l’autora, que ha aconseguit plasmar en aquest llibre
un recorregut per les seves obres anteriors. Sota un emblema que recorre la seva poètica, el mar, trobem aquí les
cartes de navegació entre les paraules de Carmen Borja, però sobretot un mapa
del seu món, profund, transcendent, metafísic, i a la vegada carregat de
sentiment. El llibre, que conté paper jaspiat fet a mà i cartes que recorden el
tarot està compost per un total de 22 poemes que recorren espais geogràfics,
vinculats a les seves anteriors obres com Libro
de Ainakls (1988), Libro de la torre (2000), Libro del
retorno (2007) o Mañana (2011). Jaime D. Parra en el paper d'Eloy Torre presentat per la Lena Torre, a popa.
En segon lloc, es va presentar
l’obra pòstuma de l’Eloy Torre, un dels fundadors del grup que va morir l’any
1993 i a qui s’ha volgut retre homenatge. El llibre recull part de la
correspondència personal de l’autor entre els anys 1983 i 1985, amb facsímils
de les cartes manuscrites en papers originaris de l’època, que es presenten
dins de sobres amb segells d’aquell període, d’aquí el nom Cartes de cors i piques. Va ser, possiblement, un dels moments més
emotius de l’acte ja que es van explicar records i anècdotes de la seva vida.
Finalment, però no per això menys
espectacular, es va presentar l’obra gràfica Niños de las estrellas de la pintora MUR, l’obra de la qual,
carregada de simbolisme i espiritualitat s’engloba dins el realisme màgic, amb
referents com Joan Ponç, Louis Cattieux, Leonora Carrington o Remedios Varo. El
seu innovador format es divideix en dues franges de quasi un metre de llarg
plegades en forma d’acordió. Inclou 18 imatges per una cara i un conjunt de
composicions geomètriques pintades a cada un dels llibres manualment per l’autora
en daurat i platejat a l’altra, que conviden a expandir-se i contraure’s pel
seu univers particular. La seva presentació va anar acompanyada d’un text de
l’autora i el prodigi musical de l’acordionista moldau Anatol Eremciuc qui va
oferir al final de l’acte un breu concert a coberta mentre els assistents
prenien una copa i la lluna
il·luminava una nit bressolada pel mar en calma.
Charo Mur,
Eloy Torre,
Plaquetona Eloy,
Plaquetona Mur,